51 գյուղերի հետ կապված՝ հեղինակը ՀՀ պետական արխիվի տվյալները օգտագործելով ներկայացնում է ամեն մի բնակավայրի տների քանակը՝ բնակչության թվով, անձերով։ Նշվում են նաև բոլոր բնակավայրերի եկեղեցիները, մատուռները, սրբատեղիները։ Պատկերագրքում ներկայացված են նաև Քղիի վանքերի մեջ ստեղծված ձեռագրերի ցանկը։ Այս ամենի տրամաբանական շարունակությունն է Քղիի հայկական մշակույթի և կրթության ներկայացումը, որոնք ստեղծվում էին նախևառաջ դպրեվանքերում՝ Հագստունի սուրբ Կարապետ, Արեգի սուրբ Աստվածածին և Օսնակի սուրբ Կիրակոս վանքերում։ Գյուղ չկար, որ վարժարան չունենար։ Այստեղ ևս շատ խոսուն են լուսանկարները, որոնցում ներկայացված են մասնավորապես Քղիի աղջկանց նախակրթարանի սաները և ուսուցչական կազմը, Քղիի ամառային դպրոցի ուսուցչական կազմը։